ai4bharat/Pralekha huggingface dataset:
புவி அறிவியல் அமைச்சகம்
வானிலை முன்னறிவிப்பு மற்றும் பேரிடர் மேலாண்மையில் தனியார் துறையின் பங்களிப்பு
ஆர்.ஏ.2 எனப்படும் ஆசிய மண்டல ஒருங்கிணைப்பு பிராந்தியத்தில் புயல் தொடர்பான தகவல்கள் மற்றும் ஆலோசனைகளைப் பகிர்ந்துகொள்வதற்கும், மழைப்பொழிவை கணிப்பதற்கான நவ்காஸ்ட் தொழில்நுட்பத்தை உருவாக்குவதற்கும் செப்டம்பர் -2021-ல் கூகிள் ஆசியா பிரைவேட் லிமிடெட் உடன் இந்திய வானிலை ஆய்வு மையம் புரிந்துணர்வு ஒப்பந்தத்தில் கையெழுத்திட்டது.
இது தவிர,
• வேளாண் சேவைகள் தொடர்பான முன்னறிவிப்பு மற்றும் எச்சரிக்கை செய்திகளைப் பகிர்வதற்காக, இந்திய வானிலை ஆய்வு மையத்தில் பொது மற்றும் தனியார் கூட்டு செயல்பாடுகள் நடைமுறையில் உள்ளது.
• உள்நாட்டு ரேடார்களை உருவாக்க, தனியார் துறையின் உதவி பெறப்படுகிறது.
• இடி மற்றும் மின்னல் தொடர்பான வானிலை முன்னறிவிப்பு சேவைகளுக்காக, இந்திய வானிலை ஆய்வு மையம் காலநிலை நெகிழ்திறன் கண்காணிப்பு நடைமுறை ஊக்குவிப்பு கவுன்சிலுடன்  இணைந்து செயல்படுகிறது.
• பல்வேறு வானிலை சேவைகளின் வளர்ச்சிக்கு ஆதரவை வழங்குவதற்காக, இந்திய புத்தொழில் நிறுவனங்களிடமிருந்து முன்மொழிவுகள் வரவேற்கப்படுகின்றன.
இத்தகவலை மத்திய புவி அறிவியல் துறை அமைச்சர் திரு கிரண் ரிஜிஜு மாநிலங்களவையில் இன்று எழுத்துப்பூர்வமாக அளித்த பதிலில் தெரிவித்துள்ளார்.
பணியாளர் நலன், பொதுமக்கள் குறை தீர்ப்பு மற்றும் ஓய்வூதியங்கள் அமைச்சகம்
கடந்த 3 ஆண்டுகளில் 57 லட்சத்தில் 54 லட்சத்துக்கும் அதிகமான புகார்கள் தீர்க்கப்பட்டுள்ளன - மத்திய அமைச்சர் டாக்டர் ஜிதேந்திர சிங் தெரிவித்துள்ளார்
கடந்த 3 ஆண்டுகளில் 57 லட்சத்தில், 54 லட்சத்துக்கும் அதிகமான புகார்கள் தீர்க்கப்பட்டுள்ளதாக மத்திய அறிவியல் மற்றும் தொழில்நுட்பம் ; புவி அறிவியல் ; பிரதமர் அலுவலகம்; பணியாளர் நலன், பொதுமக்கள் குறைதீர்ப்பு மற்றும் ஓய்வூதியங்கள்; அணுசக்தித் துறை; விண்வெளித்துறை இணை அமைச்சர் டாக்டர் ஜிதேந்திர சிங் தெரிவித்துள்ளார்.
இது தொடர்பாக மாநிலங்களவையில் எழுப்பப்பட்ட கேள்விக்கு அவர் எழுத்து மூலம் அளித்த பதிலில், கடந்த மூன்று ஆண்டுகளில் ஆன்லைன் மூலம் மையப்படுத்தப்பட்ட பொது குறைதீர் மற்றும் கண்காணிப்பு அமைப்பில்  தாக்கல் செய்யப்பட்ட மொத்த பொது புகார்களின் எண்ணிக்கை 57, 25,443 ஆகும். இதில் 54, 65,826 புகார்கள் தீர்க்கப்பட்டுள்ளதாகத் தெரிவித்துள்ளார். இதில் ஊழல்/முறைகேடுகள், நிலம் தொடர்பான பிரச்சனைகள், சுற்றுச்சூழல் பிரச்சனைகள்/விலங்குகள் நலன்/வனப் பாதுகாப்பு, துன்புறுத்தல்/அட்டூழியங்கள், காவல் துறை, போன்ற குற்றச்சாட்டுகள் மற்றும் சில பொதுவான புகார்கள் அடங்கும் என அந்த பதிலில் அமைச்சர் மேலும் குறிப்பிட்டுள்ளார்.
மேலும் தகவல்களுக்கு, இந்த ஆங்கில செய்திக் குறிப்பைக் காணவும்: https://pib.gov.in/PressReleasePage.aspx?PRID=1777242
----
(Visitor Counter : 128
வணிகம் மற்றும் தொழில்துறை அமைச்சகம்
ஒட்டுமொத்த விலைக் குறியீட்டு எண் அடிப்படையிலான பணவீக்கம் 2022 மே மாதத்தில் 15.88%-மாக உள்ளது
2021 மே மாதத்தில் 13.11% என்பதுடன் ஒப்பிடுகையில். 2022 மே மாதத்தின் வருடாந்திர பணவீக்க விகிதம் 15.88%மாக உள்ளது. தாது எண்ணெய், பெட்ரோலியம் மற்றும் இயற்கை எரிவாயுவின் கச்சா பொருட்கள், உணவுப் பொருட்கள், மூல உலோகங்கள், உணவு அல்லாத பொருட்கள், ரசாயனம் மற்றும் ரசாயனப் பொருட்கள் ஆகியவற்றின் விலை கடந்த ஆண்டு இதே மாதத்தைவிட அதிகரித்திருப்பதால் 2022 மே மாதத்தின் பணவீக்க விகிதம் அதிகரித்துள்ளது.
இந்தியாவின் ஒட்டுமொத்த விலை குறியீட்டெண் அடிப்படையிலான பணவீக்க விகிதத்தை தொழில் மற்றும் உள்நாட்டு வர்த்தக மேம்பாட்டுத்துறையின் பொருளாதார ஆலோசகர் அலுவலகம் இன்று வெளியிட்டது. இந்த விலைக் குறியீட்டெண் ஒவ்வொரு மாதமும் 14ம் தேதி வெளியிடப்படுகிறது. தற்போது வெளியிடப்பட்டிருக்கும் தோராயமான பணவீக்க விகிதம், பத்து வாரங்களுக்கு பின், இறுதி செய்யப்பட்டு வெளியிடப்படும்.
மேலும் விவரங்களுக்கு இந்த ஆங்கில செய்திக் குறிப்பைக் காணவும் https://pib.gov.in/PressReleasePage.aspx?PRID=1833734
------
(Visitor Counter : 146
சாலைப் போக்குவரத்து மற்றும் நெடுஞ்சாலைத்துறை அமைச்சகம்
மே 19, 2022 அன்று ரம்பன் மாவட்டம் ஜம்மு ஸ்ரீநகர் நெடுஞ்சாலையின் கூனி நல்லாவில் நடந்த சம்பவம் குறித்து ஆராய நிபுணர்கள் குழு அமைப்பு
ராம்பன் பனிஹால் பிரிவின் டிக்டோல் மற்றும் கூனி நல்லா இடையே உள்ள பகுதி அடிக்கடி நிலச்சரிவுகள் ஏற்பட வாய்ப்புள்ளது. அனைத்து வானிலைக்கும் ஏற்ற வகையிலான சுரங்கங்கள் மூலம் பாதை அமைக்க திட்டமிடப்பட்டது. இதன் பாதுகாப்பு முக்கியத்துவத்தை கருத்தில் கொண்டு, மலைச் சரிவுகளின் உறுதித்தன்மையை உறுதி செய்வதில் உள்ள சவால்களை மதிப்பீடு செய்த பிறகு, ராம்பன் பனிஹால் பிரிவில் 3 தொகுப்புகளின் கீழ் சுரங்கங்கள்/வழிப்பாதைகள் முன்மொழியப்பட்டுள்ளன. ஜம்மு ஸ்ரீநகர் நெடுஞ்சாலையில் டிக்டோல் முதல் பந்தியல் வரையிலான 4-வழிப்பாதையில், இரட்டைக் குழாய் சுரங்கப்பாதை பணியானது படேல் இன்ஜினியரிங் லிமிடெட் உடன் இணைந்து சிகால் இந்தியா நிறுவனத்திற்கு வழங்கப்பட்டது. கட்டுமானப் பணிகள் பிப்ரவரி 1, 2022 அன்று தொடங்கியது.
19.05.2022 அன்று இரவு 10.30 முதல் 11 மணி வரை, கூனி நல்லாவில் பணி நடைபெற்றுக் கொண்டிருந்த வேளையில், கற்கள் பெயர்ந்து விழுந்தன. தொழிலாளர்களை வெளியேற்றுவதற்கு முன், திடீரென பெரிய பாறைகள் கட்டுமானத்திற்காக அமைக்கப்பட்ட போலி எஃகு போர்ட்டலுக்கு மேலே விழுந்தது, இது அந்த இடத்தில் 12 தொழிலாளர்கள் சிக்குவதற்கு வழிவகுத்தது. தேசிய நெடுஞ்சாலை ஆணைய மூத்த அதிகாரிகள் உடனடியாக அந்த இடத்தை அடைந்தனர். தேசிய மற்றும் மாநில பேரிடர் மீட்பு படையினரால் உடனடியாக மீட்புப் பணிகள் தொடங்கப்பட்டன.
இரண்டு தொழிலாளர்கள் உடனடியாக மீட்கப்பட்டு மருத்துவமனையில் அனுமதிக்கப்பட்டனர்; மேலும் அவர்களுக்கு சாத்தியமான அனைத்து மருத்துவ உதவிகளும் வழங்கப்படுகின்றன. இடிபாடுகளில் சிக்கிய மற்ற தொழிலாளர்கள் உயிர் பிழைக்கவில்லை, நேற்று மாலைக்குள் சிக்கியிருந்த 10 தொழிலாளர்களின் உடல்கள் மீட்கப்பட்டன. உயிரைக் காப்பாற்ற முடியாதவர்களுக்கு ஒப்பந்ததாரர் மூலம் 2 லட்சம் ரூபாய் இழப்பீடு மற்றும் கூடுதல் கருணைத் தொகையாக குறைந்தது 15 லட்சம் ரூபாய் வழங்கப்படுகிறது. காயமடைந்தவர்களுக்கும் உரிய இழப்பீடு வழங்கப்பட்டு வருகிறது. மேலும், யூனியன் பிரதேச நிர்வாகம் ஒரு லட்சம் ரூபாய் நிவாரணம் அறிவித்துள்ளது.
சரிவுக்கான காரணங்கள் மற்றும் அதற்கான தீர்வு நடவடிக்கைகள் குறித்து ஆய்வு செய்ய, மத்திய அரசால் 3 வல்லுநர்கள் கொண்ட குழு அமைக்கப்பட்டுள்ளது. குழுவின் அறிக்கையின் அடிப்படையில் அடுத்தகட்ட நடவடிக்கை எடுக்கப்படும். தேசிய நெடுஞ்சாலை ஆணையம் ஏற்கனவே இதுபோன்ற அவசரகாலச் சூழலைக் கையாள்வதற்கான செயல்முறையைத் தொடங்கியுள்ளதுடன், எதிர்காலத்தில் இதுபோன்ற அசம்பாவிதங்களைத் தவிர்க்க சாத்தியமான அனைத்து நடவடிக்கைகளையும் எடுத்துள்ளது.
சுகாதாரம் மற்றும் குடும்ப நலத்துறை அமைச்சகம்
கோவிட்-19 அண்மைத் தகவல்கள்
கோவிட்-19 நோயாளிகளின் எண்ணிக்கை அதிகரித்து வரும் 50க்கும் மேற்பட்ட நகராட்சிகளுக்கு மத்திய குழுவினர் அனுப்பி வைப்பு.
15 மாநிலங்கள் / யூனியன் பிரதேசங்களைச் சேர்ந்த 50க்கும் மேற்பட்ட மாவட்டங்கள் / நகராட்சிகளில் கொரோனா தொற்று நோயாளிகளின் எண்ணிக்கை அதிகரித்து வருவதோடு தொற்றுப் பரவலும் அதிகரித்து வருகிறது. இந்த இடங்களில் கோவிட்-19 பெருந்தொற்றுப் பரவலைக் கட்டுப்படுத்தவும் நிர்வகிக்கவும் தேவையான தொழில்நுட்ப உதவியை மாநில அரசுகளுக்கு வழங்கும் வகையில் மத்திய சுகாதார மற்றும் குடும்பநல அமைச்சகம் பல்துறை சார்ந்த உயர்மட்ட மத்திய குழுக்களை அனுப்பி உள்ளது. மத்திய குழு சென்றுள்ள மாநிலங்கள் / யூனியன் பிரதேசங்களின் விவரங்கள்: மகாராஷ்டிரம் , தெலுங்கானா , தமிழ்நாடு , ராஜஸ்தான் , அசாம் , ஹரியானா , குஜராத் , கர்நாடகம் , உத்தரகண்ட் , மத்தியப் பிரதேசம் , மேற்கு வங்கம் , தில்லி , பீகார் , உத்திரப்பிரதேசம்  மற்றும் ஒடிசா .
பொது சுகாதார நிபுணர்கள் / நோயியல் நிபுணர்கள் / மருத்துவமனைசார் சிகிச்சை நிபுணர்கள் இருவர் இணைச்செயலாளர் நிலையில் மூத்த அதிகாரி ஒருவர் என ஒவ்வொரு மத்திய குழுவிலும் 3 பேர் இடம் பெற்றுள்ளனர். இதில் இணைச் செயலாளர் நிலையிலான அதிகாரி நிர்வாக ஒருங்கிணைப்பு மற்றும் அரசாள்கை மேம்பாட்டுக்கான ஒருங்கிணைப்பு அதிகாரியாக இருப்பார். இந்தக் குழுவினர் களத்தில் பணிபுரிவதோடு சுகாதாரப்பராமரிப்பு வசதிகளையும் பார்வையிடுவார்கள். மாவட்டங்கள் / நகரங்களுக்குள் கட்டுப்பாட்டு மண்டலங்களை திறம்பட நடைமுறைப்படுத்துதல் மற்றும் நோயாளிகளுக்கு திறம்பட சிகிச்சை அளித்தல் / கிளினிக்கல் மேலாண்மை ஆகியவற்றில் மாநில சுகாதாரத்துறைக்கு இந்தக் குழுவினர் உதவியாக இருப்பார்கள்.
சிறந்த ஒருங்கிணைப்புப் பணி, களத்தில் விரைவாக முடிவெடுத்தல், நுண்அலகு செயல்உத்தியைக் கடைபிடித்தல், ஆகியவற்றை உறுதிசெய்யும் வகையில் மத்திய குழுக்களுடன் இந்த மாநிலங்கள் / நகராட்சிகள் தொடர்ந்து தொடர்பில் இருக்கவேண்டும். இந்தக்குழுக்கள் ஏற்கனவே மாநில அரசுகளுடன் ஒருங்கிணைந்து செயலாற்றத் தொடங்கிவிட்டன.
பரிசோதனையில் ஏற்படும் பிரச்சினைகள், 10 லட்சம் மக்கள் தொகைக்கு செய்ய வேண்டிய பரிசோதனையை விட குறைந்த அளவிலேயே பரிசோதனைகள் செய்யப்படுதல், அதிக எண்ணிக்கையிலான உறுதிப்படுத்தல் விகிதம், அடுத்த இரண்டு மாதங்களில் செயல்திறனில் குறைவு ஏற்படுவதற்கான வாய்ப்பு, அதேபோன்று படுக்கை பற்றாக்குறை ஏற்படும் வாய்ப்பு, நோயாளிகளின் இறப்பு விகிதம் அதிகரித்தல், நோயாளிகளின் எண்ணிக்கை இரட்டிப்பாகும் விகிதம் அதிகரித்தல், சிகிச்சை பெற வேண்டிய நிலையிலான நோயாளிகளின் எண்ணிக்கை அதிகரித்தல் என மாநிலங்கள் / யூனியன்பிரதேசங்களின் அதிகாரிகள் எதிர்கொண்டு வரும் சவால்களுக்குத் தீர்வுகாண இந்த மத்தியக் குழுக்கள் உதவியாக இருக்கும்.
மத்தியக் குழுவுடன் முறையாக ஒருங்கிணைந்து செயலாற்றுவதற்காக மாவட்ட அளவிலான மருத்துவ மற்றும் நிர்வாக அதிகாரிகளைக் கொண்ட பிரத்யேக சிறப்புக் குழுவினை மாவட்ட அளவில் பல்வேறு மாவட்டங்கள் / நகராட்சிகள் ஏற்கனவே உருவாக்கி உள்ளன.
(
சுகாதாரம் மற்றும் குடும்ப நலத்துறை அமைச்சகம்
ஜிகா வைரஸ் பாதிப்பு உத்தரப்பிரதேசம் கான்பூருக்கு நிபுணர் குழுவை அனுப்பியது மத்திய அரசு
உத்தரப்பிரதேசம் கான்பூரைச் சேர்ந்த 57 வயது நபருக்கு கடந்த 22ம் தேதி ஜிகா வைரஸ் பாதிப்பு உறுதி செய்யப்பட்டது. இதையடுத்து உத்தரப்பிரதேசத்திற்கு உயர்நிலை மருத்துவர் நிபுணர் குழுவை மத்திய சுகாதாரத்துறை அமைச்சகம் அனுப்பியுள்ளது.
இந்தக் குழுவில் தேசிய நோய்க் கட்டுப்பாட்டு அமைப்பு மற்றும் மையம், டாக்டர் ராம் மனோகர் லோகியா மருத்துவமனைகளைச் சேர்ந்த பொது சுகாதாரம், பூச்சியியல், மகப்பேறு, நிபுணர்கள் இந்தக் குழுவில் இடம் பெற்றுள்ளனர். ஜிகா வைரஸ் தொற்றைக் கட்டுப்படுத்தும் நடவடிக்கையில் இந்தக் குழுவினர், மாநில சுகாதார அதிகாரிகளுக்கு உதவுவர். இந்தக் குழு மாநில சுகாதாரத்துறையுடன் இணைந்து செயல்பட்டு நிலைமையைக் கண்காணிக்கும் மற்றும் ஜிகா மேலாண்மைக்கான மத்திய சுகாதார அமைச்சகத்தின் செயல்திட்டம், இங்கு அமல்படுத்தப்படுகிறதா என்பதையும் இந்தக் குழு மதிப்பீடு செய்யும். உத்தரப்பிரதேசத்தில் ஜிகா மேலாண்மைக்குத் தேவையான பொது சுகாதார நடவடிக்கைகளையும் இந்தக் குழு பரிந்துரைக்கும்.
---
(Visitor Counter : 190
பெண்கள் மற்றும் குழந்தை நலன் அமைச்சகம்
குழந்தைகளின் நலனுக்காக தேசிய குழந்தைகள் மேம்பாட்டு நிறுவனம், வாத்சல்யா இயக்கத்தின் கீழ் குழந்தைகள் நல நிறுவனங்களின் நிர்வாகிகளுடன் ஆலோசனை
தேசிய குழந்தைகள் மேம்பாட்டு நிறுவனம்  சார்பில், புதுதில்லியில் மே 30ம் தேதி வாத்சல்யா இயக்கத்தின் கீழ் குழந்தைகள் நல நிறுவனங்களின் நிர்வாகிகளுடன் ஆலோசனை நடத்தப்பட்டது. இந்தூரில் உள்ள தேசிய குழந்தைகள் மேம்பாட்டு நிறுவனத்தின் மண்டல அலுவலகத்தில் நடைபெற்ற இந்த ஆலோசனைக்கூட்டத்தில் 26 பேர் கலந்துகொண்டு, வாத்சல்யா இயக்கத்தின் அம்சங்கள் சார்ந்த நிகழ்ச்சிகள் குறித்து விவாதித்தனர்.
சாலைப் போக்குவரத்து மற்றும் நெடுஞ்சாலைத்துறை அமைச்சகம்
தேசிய பணமாக்கல் திட்டம், தேசிய மாஸ்டர் திட்டமான ‘கதி சக்தி’ ஆகியவை உள்கட்டமைப்பில் ஒருங்கிணைந்த முழுமையான வளர்ச்சியை ஏற்படுத்துவதுடன் வேலைவாய்ப்புகளையும் உருவாக்கும்: மத்திய அமைச்சர் திரு நிதின் கட்காரி
தேசிய பணமாக்கல் திட்டம் கட்டுமானத் துறையினரிடையேயும், நிதி நிறுவனங்களிடையேயும் நம்பகத்தன்மையும், நம்பிக்கையையும் கட்டமைக்கும் என்று மத்திய சாலைப் போக்குவரத்து மற்றும் நெடுஞ்சாலைகள் அமைச்சர் திரு நிதின் கட்காரி தெரிவித்துள்ளார். இந்தியாவின் இயக்க ஆற்றலை மாற்றியமைப்பது தொடர்பான நிகழ்ச்சியில் காணொலி வாயிலாக உரையாற்றிய அவர், தேசிய பணமாக்கல் திட்டத்தில் நான்கு ஆண்டுகளில் ரூ. ஒரு லட்சத்து 60 ஆயிரம் கோடி இலக்குடன் சாலைகள் 26 சதவீதப் பங்கு வகிப்பதாகக் கூறினார்.
பிரதமரின் தேசிய மாஸ்டர் திட்டமான ‘கதி சக்தி' திட்டத்தை அரசு விரைவில் அறிமுகப்படுத்தவிருப்பதாக அமைச்சர் குறிப்பிட்டார். ஒட்டுமொத்த மற்றும் ஒருங்கிணைந்த உள்கட்டமைப்பு வளர்ச்சிக்காக சுமார் 100 லட்சம் கோடி ரூபாய் செலவிலான இந்தத் திட்டத்தினால் மிகப்பெரும் வேலைவாய்ப்பு உருவாக்கப்படும். உள்கட்டமைப்பு மூலதனச் செலவினங்களுக்கான தொகையை ரூ. 5.54 லட்சம் கோடியாக 34 சதவீதம் அரசு உயர்த்தியிருப்பதன் மூலம் பொருளாதாரம் சீரடைந்து வருங்காலத்தில் வேலைவாய்ப்புகளும் உருவாக்கப்படும் என்றார் அவர்.
உள்கட்டமைப்பில் முதலீடுகள் அதிகரிக்கப்படுவதன் மூலம் பொருளாதாரத்தில் தேவை உருவாவது மட்டுமல்லாமல் நிலையான, சம அளவிலான உள்ளடக்கிய வளர்ச்சி ஏற்படும் என்று நாங்கள் திடமாக நம்புகிறோம் என்று திரு. நிதின் கட்காரி கூறினார்.
சாலைகள் துறையில் 100 சதவீத அந்நிய நேரடி முதலீட்டிற்கு அனுமதி வழங்கப்பட்டிருப்பதால் சாலைகளை மேம்படுத்துவதில் விரிவான உத்திகள் பின்பற்றப்படுவதாக அமைச்சர் குறிப்பிட்டார். வேளாண்மை தான் நமது உண்மையான பலம் என்றும் எரிசக்தித் துறை, கழிவுகளை வளமாகவும் எரிசக்தியாகவும் மாற்றுவதில் கவனம் செலுத்தப்பட்டு வருவதாக அவர் தெரிவித்தார்.
மேலும் விவரங்களுக்கு இந்த ஆங்கிலச் செய்திக் குறிப்பைக் காணவும்:
https://www.pib.gov.in/PressReleasePage.aspx?PRID=1750766
----
(Visitor Counter : 172
மனித வள மேம்பாட்டு அமைச்சகம்
பொறியியல் படிப்புக்கான கூட்டு நுழைவுத் தேர்வின் மேல்நிலை தேர்வுக்கு தயாரிப்பதற்கான “IIT – PAL” என்ற மென்பொருள் நீட்டிக்கப்பட்டு ஸ்வயம் வலைதளத்தில் கிடைக்கும் – திரு. பிரகாஷ் ஜவ்டேகர்
இந்திய தொழில் நுட்ப நிறுவனங்கள் சபையின் 52 ஆவது கூட்டம் இன்று  புதுதில்லியில் மத்திய மனித வள மேம்பாட்டுத் துறை அமைச்சர் திரு பிரகாஷ் ஜவ்டேகர் தலைமையில் நடைபெற்றது. கூட்டத்திற்கு பின் செய்தியாளர்களிடம் பேசிய அமைச்சர், பொறியியல் படிப்புக்கான கூட்டு நுழைவுத் தேர்வின் மேல்நிலை தேர்வுக்கு தயாரிப்பதற்கென மாணவர்களுக்கு உதவும் IIT - PAL என்ற மென்பொருள் நீட்டிக்கப்பட்டு ஸ்வயம் வலைதளத்தில் கைபிடித்து அழைத்துச் செல்லும் ஆதரவுடன் கிடைக்கும் என்று கூறினார்.
சபைக் கூட்டத்தில் எடுக்கப்பட்ட சில முக்கிய முடிவுகள் வருமாறு:
(- நாட்டின் பொறியியல் கல்வியின் தரத்தை மேம்படுத்த ஐ.ஐ.டி-க்கள் தங்கள் அருகில் உள்ள 5 பொறியியல் கல்லூரிகளுக்கு ஆலோசனை வழங்கும் பொறுப்பை ஏற்கும்.
- ஐ.ஐ.டி-க்களில் பட்டப்படிப்புக்கு வசூலிக்கப்படும் கல்விக் கட்டணத்தில் மாற்றம் இல்லை.
- சர்வதேச மாணவர்களை பொறுத்தவரை கல்விக் கட்டணத்தை ஐ.ஐ.டி-களின் ஆளுநர்கள் வாரியம் முடிவு செய்யும்.
- கூட்டு நுழைவுத் தேர்வு  அமைப்பில் மேற்கொண்டு மாற்றங்கள் ஏதும் செய்யப்படாது.
- ஐ.ஐ.டி-க்களில் வளாகங்கள் அமைத்தல், உள்கட்டமைப்பு வசதிகள் ஏற்படுத்துதல் ஆகியவற்றுக்கான தரங்களை பரிந்துரை செய்ய தில்லி, ஐதராபாத், திருப்பதி ஐ.ஐ.டி-க்களின் இயக்குநர்களை கொண்ட குழு அமைக்கப்படும்.
- ஐ.ஐ.டி-க்கள் தாங்கள் உருவாக்கிய புதுமைகள், தொழில்நுட்பங்கள் ஆகியவற்றை செயல் விளக்கமாக காட்டுவதற்கு ஆண்டுதோறும் தொழில்நுட்ப விழாக்கள் நடத்தப்படும். இவற்றில் முன்னணி பொதுத்துறை, தனியார் துறை நிறுவனங்களின் முதன்மை நிர்வாக அதிகாரிகள் பங்கேற்பார்கள்.
- எம்.டெக் வகுப்புகளில் பயிலும் மாணவர்கள் பொதுத்துறை நிறுவனங்களில் வேலைக்கு சேர்ந்து விடுவதால் ஏற்படும் காலியிடங்கள் பிரச்சினை குறித்து, மனித வள மேம்பாட்டுத் துறை அமைச்சர் தலைமையில் பெரிய பொதுத் துறை நிறுவனங்களின் தலைவர் மற்றும் நிர்வாக இயக்குநர்கள் கூட்டத்தில் முடிவெடுக்கப்படும்.
- ஐ.ஐ.டி-க்களில் பணிபுரியும் ஆசிரியர்கள் அல்லாத ஊழியர்களின் பணிகள் குறித்து சம்பந்தப்பட்ட ஐ.ஐ.டி-யின் ஆளுநர்கள் வாரியம் முடிவு செய்யும்.
பிரதமர் அலுவலகம்
பிஎம் கேர்ஸ் நிதியத்தின் கீழ் நிறுவப்பட்டுள்ள பிஎஸ்ஏ ஆக்சிஜன் உற்பத்தி நிலையங்களை அக்டோபர் 7 அன்று பிரதமர் நாட்டுக்கு அர்ப்பணிக்க உள்ளார்
35 மாநிலங்கள் மற்றும் யூனியன் பிரதேசங்களில் 35 பிஎஸ்ஏ ஆக்சிஜன் உற்பத்தி நிலையங்களைப் பிரதமர் அர்ப்பணிக்க உள்ளார்
தற்போது நாட்டின் அனைத்து மாவட்டங்களிலும் பிஎஸ்ஏ ஆக்சிஜன் உற்பத்தி நிலையங்கள் செயல்படுகின்றன
பிஎம் கேர்ஸ் நிதியத்தின் கீழ் 35 மாநிலங்கள் மற்றும் யூனியன் பிரதேசங்களில் நிறுவப்பட்டுள்ள 35 பிஎஸ்ஏ ஆக்சிஜன் உற்பத்தி நிலையங்களை உத்தரகாண்ட் மாநிலம் ரிஷிகேஷ் எய்ம்ஸ் மருத்துவமனையில் 2021, அக்டோபர் 7 அன்று காலை 11 மணிக்கு நடைபெறும் நிகழ்ச்சியில் பிரதமர் திரு.நரேந்திர மோடி நாட்டுக்கு அர்ப்பணிக்க உள்ளார். இத்துடன் நாட்டின் அனைத்து மாவட்டங்களிலும் தற்போது பிஎஸ்ஏ ஆக்சிஜன் உற்பத்தி நிலையங்கள் செயல்பட உள்ளன. இந்த நிகழ்ச்சியில் திரண்டிருக்கும் மக்களிடையே பிரதமர் உரையாற்றுவார்.
நாடு முழுவதும் தற்போது வரை பிஎம் கேர்ஸ் மூலம் மொத்தம் 1224 பிஎஸ்ஏ ஆக்சிஜன் உற்பத்தி நிலையங்களுக்கு நிதி வழங்கப்பட்டுள்ளது. இவற்றில் 1100-க்கும் அதிகமான நிலையங்கள் உற்பத்தியைத் தொடங்கி விட்டன. இவற்றில் நாளொன்றுக்கு 1750 மெட்ரிக் டன் ஆக்சிஜன் உற்பத்தி ஆகிறது. கொவிட்-19 பெருந்தொற்று தொடங்கியதற்கு பின் இந்தியாவின் மருத்துவ ஆக்சிஜன் உற்பத்தித் திறனை அதிகரிக்க அரசால் மேற்கொள்ளப்பட்ட ஆக்கப்பூர்வ நடவடிக்கைகளுக்கு இதுவொரு சான்றாக உள்ளது.
மலைப்பகுதிகள், தீவுகள், சிக்கலான நிலைமை கொண்ட பகுதிகள் ஆகியவற்றின் சவால்களை கையாள்வதுடன் நாட்டின் ஒவ்வொரு மாவட்டத்திலும் பிஎஸ்ஏ ஆக்சிஜன் உற்பத்தி நிலையங்கள் அமைக்கும் திட்டம் செயல்படுத்தப்பட்டது.
7,000-க்கும் அதிகமான ஊழியர்களுக்கு பயிற்சி அளித்ததன் மூலம் இந்த உற்பத்தி நிலையங்களின் இயக்கம் மற்றும் பராமரிப்பு உறுதி செய்யப்பட்டது. ஒருங்கிணைக்கப்பட்ட இணையப் பக்கத்தின் மூலம் இவற்றின் இயக்கம் மற்றும் செயல்பாட்டை நிகழ் நேர கண்காணிப்புக்கான கருவிகளுடன் இவர்கள் செயல்பட்டனர்.
உத்தரகாண்ட் ஆளுனர் மற்றும் முதலமைச்சருடன் மத்திய சுகாதார அமைச்சரும் இந்த நிகழ்ச்சியில் பங்கேற்க உள்ளனர்.
சிறப்பு சேவைகள் மற்றும் கட்டுரைகள்
சென்னையில் வருமான வரிப் பிடித்தம் தொடர்பான கருத்தரங்கு நடைபெற்றது
சென்னை வருமானவரித்துறை, இணை வருமானவரி ஆணையரகம், வருமான வரிப் பிடித்தம் பிரிவு -3, தோல் ஏற்றுமதிக்கான குழுமம் இணைந்து வருமானவரிப் பிடித்தம் குறித்த கருத்தரங்கை, 04-09-2023 அன்று, சென்னை நுங்கம்பாக்கத்தில் அமைந்துள்ள தோல் ஏற்றுமதி குழும வளாகத்தில் நடத்தியது.
திரு ஆர். செல்வம், ஐஏஎஸ், நிர்வாக இயக்குனர், தோல் ஏற்றுமதி குழுமம், இணைய வழியாக கருத்தரங்கை துவக்கி வைத்து சிறப்புரை ஆற்றினார்.
இந்த வருமான வரிப் பிடித்தம் குறித்த கருத்தரங்கை, திரு இ. இளங்கோ, ஐஆர்எஸ் , வருமானவரி துணை ஆணையர், டிடிஎஸ் வட்டம்3, சென்னை, தலைமை ஏற்று முக்கிய உரையாற்றினார்.
அப்போது பேசிய அவர், டிடிஎஸ்/டிசிஎஸ் விதிகளை முறையாக பின்பற்றி நாட்டின் வளர்ச்சிக்கு உறுதுணையாக இருக்குமாறு அனைத்து உறுப்பினர்களையும் கேட்டுக்கொண்டார். மேலும், வரிப்பிடித்தம் / வரிவசூல் செய்த தொகையினை உரிய காலத்தில் மத்திய அரசின் கணக்கில் செலுத்திடவும், டிடிஎஸ்/ டிசிஎஸ் காலாண்டு படிவங்களை உரிய காலத்தில் தாக்கல் செய்யவும், டிடிஎஸ்/ டிசிஎஸ் சான்றிதழ்களை அளித்திடவும் கேட்டு கொண்டார்.
இந்த கருத்தரங்கில் திரு எல். ராஜாராமன், திரு கே.செந்தில்குமார், மற்றும் திரு டி.வி. ஸ்ரீதர் ஆகிய வருமானவரித்துறை அதிகாரிகள் டிடிஎஸ் மற்றும் டிசிஎஸ் விதிகளின் சாராம்சத்தை விளக்கி டிடிஎஸ்/ டிசிஎஸ் விதிகளை பின்பற்றவில்லையெனில் ஏற்படும் விளைவுகளையும் தெளிவாக எடுத்துரைத்தனர்.
இந்த கருத்தரங்கித்தில் 25-க்கும் மேற்பட்டோர் நேரிடையாகவும் ,45 க்கும் மேற்பட்டோர் இணைய வழியிலும் கலந்துகொண்டு பயன்பெற்றனர்.
கருத்தரங்கின் முடிவில் தோல் ஏற்றுமதி குழும உதவி இயக்குநர் திரு டி.கோகுலகிருஷ்ணா நன்றி கூறினார்.
-----
SM/IR/RS/KRS
(Visitor Counter : 56
பிரதமர் அலுவலகம்
சிட்னி, ஆஸ்திரேலியாவில் இந்திய சமூகத்தினருடன் பிரதமர் கலந்துரையாடினார்
சிட்னியின் குடோஸ் பேங்க் அரினாவில் 2023, மே 23 அன்று பெருந்திரளாகக் கூடியிருந்த இந்திய சமூகத்தினரிடையே பிரதமர் திரு நரேந்திர மோடி உரையாற்றி, கலந்துரையாடினார். ஆஸ்திரேலிய பிரதமர் மேன்மைதங்கிய திரு அந்தோணி அல்பானிஸ் உடனிருந்தார்.
மாணவர்கள், ஆய்வாளர்கள், தொழில்முறையாளர்கள், வணிக சமூகத்தினர் உள்ளிட்ட இந்திய வம்சாவளியினர் இந்த நிகழ்வில் பேரார்வத்துடன் கலந்துகொண்டனர். ஆஸ்திரேலியாவைச் சேர்ந்த அமைச்சர்கள், நாடாளுமன்ற உறுப்பினர்கள் மற்றும் பல பிரமுகர்களும் இதில் கலந்துகொண்டனர்.
இந்தியா- ஆஸ்திரேலியா இடையேயான வரலாற்றுச் சிறப்புமிக்க உறவுகளின் அடித்தளமாக “பரஸ்பர நம்பிக்கை, பரஸ்பர மதிப்பு” இருப்பதை தமது உரையில் பிரதமர் மோடி எடுத்துரைத்தார். இரு நாடுகளிடையே பல அம்சங்கள் பிணைத்திருப்பதையும் அவர் கோடிட்டுக்காட்டினார். ஆஸ்திரேலியாவில் உள்ள இந்திய சமூகத்தினரின் பங்களிப்பையும், வெற்றியையும் பாராட்டிய அவர், இவர்களை இந்தியாவின் கலாச்சாரத் தூதர்கள் என்று குறிப்பிட்டார்.
உலகளாவிய வளர்ச்சியில், இந்தியாவின் வளர்ந்து வரும் சாதனைகளை எடுத்துரைத்தப் பிரதமர், இந்தியாவின் வெற்றிக்கதைகளில் உலகத்தின் ஆர்வம் அதிகரித்துள்ளது என்றார். இந்தியா-ஆஸ்திரேலியா இடையேயான ஈடுபாடு அதிகரித்திருப்பதை எடுத்துரைத்த அவர், இந்தியாவின் துணைத்தூதரகம் பிரிஸ்பேனில் தொடங்கப்படும் என்று அறிவித்தார்.
(AP/SMB/RS/KRS
(
சுகாதாரம் மற்றும் குடும்ப நலத்துறை அமைச்சகம்
மாநிலங்கள் / யூனியன் பிரதேசங்களுக்கு 131 கோடிக்கும் மேற்பட்ட தடுப்பூசி டோஸ்கள் வழங்கப்பட்டுள்ளன
மாநிலங்கள் மற்றும் யூனியன் பிரதேசங்களுக்கு இதுவரை, 131 கோடிக்கும் மேற்பட்ட  தடுப்பூசி டோஸ்கள் மத்திய அரசு மூலம் இலவசமாகவும் மற்றும் மாநிலங்களின் நேரடி கொள்முதல் மூலமும் வழங்கப்பட்டுள்ளன.
மாநிலங்கள் மற்றும் யூனியன் பிரதேசங்களிடம் 21.65 கோடிக்கும் மேற்பட்ட  தடுப்பூசி டோஸ்கள் இன்னமும் இருப்பில் உள்ளன.
மேலும் தகவல்களுக்கு, இந்த ஆங்கில செய்திக் குறிப்பைக் காணவும்: https://pib.gov.in/PressReleasePage.aspx?PRID=1774444
(Visitor Counter : 207
சிறப்பு சேவைகள் மற்றும் கட்டுரைகள்
ரூ. 43.41 லட்சம் மதிப்புள்ள 988 கிராம் தங்கத்தை பறிமுதல் செய்தது சென்னை விமான நிலைய சுங்கத் துறை
உளவுப்பிரிவினரிடம் இருந்து கிடைத்த தகவலின் பேரில் 14.10.2022 அன்று சென்னை சர்வதேச விமான நிலையத்தின் வருகை அரங்கில் உள்ள தீர்வையற்ற விற்பனையகம் அருகே இந்திய விமான நிலைய சேவைகள் நிறுவனத்தில் பணிபுரியும் நுகர்வோர் முகவர் ஒருவரை விமான நிலைய சுங்கத்துறை அதிகாரிகள் சந்தேகத்தின் பெயரில் தடுத்து நிறுத்தினர்.
அவரிடம் இருந்து 1084 கிராம் எடையுள்ள தங்க நிற ரப்பர் போன்ற பொருள் அடங்கிய நான்கு பொட்டலங்களை அதிகாரிகள் கைப்பற்றினர். அவரிடம் இருந்து ரூ. 43.41 லட்சம் மதிப்பில் 988 கிராம் தங்கம் பறிமுதல் செய்யப்பட்டது.
துபாயிலிருந்து இண்டிகோ ஜி.இ. 66 என்ற விமானத்திலிருந்து வந்திறங்கி, ஜி.இ. 1207 என்ற விமானத்தில் கொழும்பு சென்ற இலங்கை நாட்டைச் சேர்ந்த ஒருவர் விமானம் மாறும் இடத்தில் தம்மிடம் இந்தப் பொட்டலங்களை வழங்கியதாக விசாரணையின்போது அந்த நபர் தெரிவித்தார்.
மொத்தம் ரூ. 43.41 லட்சம் மதிப்பில் 988 கிராம் தங்கம், சுங்க சட்டத்தின்கீழ் பறிமுதல் செய்யப்பட்டது.
மேலும் விசாரணை நடைபெற்று வருகிறது.
ஜல்சக்தி அமைச்சகம்
ஜல் ஜீவன் இயக்கத்தின் கீழ் உத்தரப் பிரதேசத்திற்கு ரூ. 10,870 கோடியை ஒதுக்கியது மத்திய அரசு
ஒவ்வொரு வீட்டிற்கும் தூய்மையான குடிநீர் குழாய் இணைப்பு வழங்கும் பிரதமர் திரு நரேந்திர மோடியின் தொலைநோக்குப் பார்வையை நிறைவேற்றும் வகையில் ஜல் ஜீவன் இயக்கத்தை செயல்படுத்துவதற்காக உத்தரப்பிரதேச மாநிலத்திற்கு ரூ. 10,870.50 கோடியை மத்திய அரசு ஒதுக்கியுள்ளது. கடந்த 2019-20 ஆம் ஆண்டு இந்த மாநிலத்திற்கு ரூ. 1206 கோடி ஒதுக்கப்பட்டிருந்த நிலையில், 2020-21-ஆம் ஆண்டில் இந்தத் தொகை ரூ. 2571 கோடியாக உயர்த்தப்பட்டது. எனவே 2021-22 ஆம் ஆண்டிற்கு ஒதுக்கப்பட்டுள்ள தொகை 4 மடங்கு அதிகமாகும்.
உத்தரப்பிரதேச முதல்வருடன் நடைபெற்ற கூட்டத்தின் போது மத்திய ஜல் சக்தி அமைச்சர் திரு கஜேந்திர சிங் ஷெகாவத், அந்த மாநிலத்தில் ஒவ்வொரு வீட்டிற்கும் குடிநீர் குழாய் இணைப்பு வழங்குவதற்குத் தேவையான உதவிகளை செய்ய மத்திய அரசு தயாராக இருப்பதாக உறுதிபடத் தெரிவித்தார். பிரதமர் திரு நரேந்திர மோடி அறிவித்தவாறு உத்தரப்பிரதேசத்தில் ஒவ்வொரு ஊரக வீட்டிற்கும் 2024-ஆம் ஆண்டிற்குள் குடிநீர் குழாய் இணைப்பு வழங்கப்படும் என்று அம்மாநில முதல்வர் உறுதி அளித்தார்.
உத்திரபிரதேசத்தின் 97 ஆயிரம் கிராமங்களில் உள்ள 2.63 கோடி வீடுகளில் இதுவரை 30.04 லட்சம்  வீடுகளுக்கு குடிநீர் குழாய் இணைப்புகள் வழங்கப்பட்டுள்ளன. ஜல் ஜீவன் இயக்கம் தொடங்கப்படுவதற்கு முன்பு இந்த மாநிலத்தில் 5.16 லட்சம்  வீடுகள் மட்டுமே குடிநீர் குழாய் இணைப்புகளைப் பெற்றிருந்தன. கடந்த 21 மாதங்களில் இந்த இயக்கத்தின் கீழ் 24.89 லட்சம்  வீடுகளுக்கு இணைப்புகள் வழங்கப்பட்டன. இன்னும் சுமார் 2.33 கோடி வீடுகளுக்குத் குடிநீர் குழாய் இணைப்புகள் வழங்கப்படவில்லை.
உத்தரப்பிரதேச முதல்வருக்கு மத்திய அமைச்சர் திரு கஜேந்திர சிங் ஷெகாவத் எழுதியுள்ள கடிதத்தில், இந்த ஆண்டுக்குள் அந்த மாநிலத்தில் 78 லட்சம் வீடுகளுக்கு குடிநீர் குழாய் இணைப்புகளை வழங்குவதற்குத் தேவையான நடவடிக்கைகளை விரைவாக மேற்கொள்ளுமாறு அறிவுறுத்தினார். குடிநீர் விநியோகத் திட்டங்களுக்கான ஆரம்பகட்ட பணிகளை 60 ஆயிரம் கிராமங்களில் இந்த ஆண்டு தொடங்குமாறும் அவர் வலியுறுத்தினார்.
மேலும் விவரங்களுக்கு இந்த ஆங்கில செய்திக் குறிப்பைக் காணவும்:
https://www.pib.gov.in/PressReleasePage.aspx?PRID=1726585
----
(Visitor Counter : 171
பிரதமர் அலுவலகம்
மகாராஷ்டிர அமைச்சரவையில் அமைச்சர்களாகப் பதவியேற்றுக் கொண்டுள்ள அனைவருக்கும் பிரதமர் வாழ்த்து
மகாராஷ்டிர அமைச்சரவையில் அமைச்சர்களாகப் பதவியேற்றுக் கொண்டுள்ள அனைவருக்கும் பிரதமர் வாழ்த்து
புதுதில்லி, ஆகஸ்ட் 09, 2022:
மகாராஷ்டிர அமைச்சரவையில் அமைச்சர்களாகப் பதவியேற்றுக் கொண்டுள்ள அனைவருக்கும் பிரதமர் திரு நரேந்திர மோடி வாழ்த்து தெரிவித்துள்ளார்.
பிரதமர் ட்விட்டர் பதிவில் கூறியிருப்பதாவது:
“மகாராஷ்டிர அரசின் அமைச்சர்களாக இன்று பதவியேற்றுக் கொண்டுள்ள அனைவருக்கும் வாழ்த்துகள். நிர்வாக அனுபவம் மற்றும் சிறந்த ஆளுகையை வழங்குவதற்கான அதீத விருப்பத்தின் கலவையாக இந்த குழு அமைந்துள்ளது. மாநில மக்களுக்கு சேவை புரிய எனது நல்வாழ்த்துகள்.”
சுகாதாரம் மற்றும் குடும்ப நலத்துறை அமைச்சகம்
இந்தியாவில் செலுத்தப்பட்ட மொத்த கோவிட்-19 தடுப்பூசி எண்ணிக்கை 215.47 கோடியைக் கடந்தது
இந்தியாவில் கொவிட்-19 தடுப்பூசியை பொறுத்தவரை இன்று காலை 7 மணி நிலவரப்படி 215.47 கோடிக்கும் அதிகமான  டோஸ்கள் செலுத்தப்பட்டுள்ளன
12-14 வயதிற்குட்பட்டோருக்கான கொவிட்-19 தடுப்பூசி, 16 மார்ச் 2022 முதல் செலுத்தப்பட்டு வருகிறது. இதுவரை, ஏறத்தாழ 4.06 கோடிக்கும் அதிகமான  இளம் பருவத்தினருக்கு கொவிட்-19 தடுப்பூசியின் முதல் டோஸ் செலுத்தப்பட்டுள்ளது. 18-59 வயதுடையவர்களுக்கு கொவிட்-19 முன்னெச்சரிக்கை தவணை தடுப்பூசி செலுத்தும் பணி 10 ஏப்ரல் 2022 அன்று தொடங்கியது..
இந்தியாவில் தற்போது சிகிச்சை பெறுவோரின் எண்ணிக்கை 46,347 மிகக் குறைவாக உள்ளது. நாட்டின் மொத்த நோய் தொற்று உள்ளவர்கள் தற்போது 0.1 சதவீதமாக உள்ளனர்.
இதை தொடர்ந்து இந்தியாவில் குணமடைந்தோர் விகிதம் 98.71 சதவீதமாக உள்ளது. கடந்த 24 மணி நேரத்தில் 5,178 பேர் குணமடைந்துள்ளனர். பெருந்தொற்றின் தொடக்கத்திலிருந்து இதுவரை குணமடைந்தோர் மொத்த எண்ணிக்கை 4,39,30,417.
இந்தியாவில் கடந்த 24 மணி நேரத்தில் 4,369 புதிய நோயாளிகள் பதிவு செய்யப்பட்டுள்ளனர்.
கடந்த 24 மணி நேரத்தில் 3,50,468 கொவிட் பரிசோதனைகள் செய்யப்பட்டன. இதுவரை மேற்கொள்ளப்பட்ட மொத்த பரிசோதனைகளின் எண்ணிக்கை 88.99 கோடி  வாராந்திரத் தொற்று 1.73 சதவீதமாக உள்ளது. தினசரித் தொற்று விகிதம் 1.25 சதவீதமாக பதிவாகியுள்ளது.
மேலும் தகவல்களுக்கு, இந்த ஆங்கில செய்திக் குறிப்பைக் காணவும்: https://pib.gov.in/PressReleasePage.aspx?PRID=1858855